*Mae'r erthygl hon yn sôn am y cwmni ceir; am y cwmni gwreiddiol AB Volvo, sy'n dal i gynhyrchu peiriannau trwm, gweler AB Volvo.*
Cwmni o Sweden sy'n cynhyrchu ceir moethus yw **Corfforaeth Ceir Volvo** (a elwir fel arfer yn **VOLVO**; Swedeg: **Volvo Personvagnar** neu'n rhyngwladol: **Volvo Cars**). Un o'u ceir diweddaraf yw'r XC90.

Mae ei bencadlys yn adeilad VAK yn Gothenburg, Sweden, lle sefydlwyd y cwmni yn 1927. Is-gwmni ydyw, a'i berchennog, neu'r fam-gwmni yw *Zhejiang Geely Holding Group* o Tsieina.

Sefydlwyd y cwmni yn 1915 fel un o isgwmniau SFK, cwmni gwneud peli meteal (*ball bearings*). Ond mae'r ddau gwmni (Volvo Group a Volvo Cars) yn nodi'r dyddiad 14 Ebrill 1927 fel y dyddiad swyddogol, gan mai ar y dydd hwn y rhowliodd y car cyntaf o linell cynhyrchu'r ffatri yn Hisingen, Gothenburg. Mae'r adeilad yn dal yno (57°42′50″N 11°55′19″E﻿ / ﻿57.71389°N 11.92194°E﻿ / 57.71389; 11.92194).

Ystyr *Volvo* ydy "Dw i'n rholio" yn Lladin, gan gyfeirio at y peli bach metal roedd y cwmni yn ei gynhyrchu. Cofrestrwyd yr enw 'Volvo' yn wreiddiol ar gyfer brand newydd o beli bach, ond defnyddiwyd 'SKF' yn y diwedd.

Yn 1924 cytunodd dau ddyn: Assar Gabrielsson, un o reolwyr gwerthiant SKF a'r peiriannydd Gustav Larson, i gynhyrchu car Swedaidd a fyddai'n addas ar gyfer ffyrdd ac amgylchedd oer y wlad. Wedi cyfnod o flwyddyn o arbrofi gyda deg prototeip, cychwynwyd cynhyrchu car o fewn y cwmni SKF. Cofrestwryd yr isgwmni AB Volvo ar Gyfnewidfa Stoc Stockholm yn 1935 a gwerthodd SKF ei siars yn y cwmni. Yn 2007, dadgofrestrwyd Volvo o'r NASDAQ, ond mae'n parhau fel cwmni ar Gyfnewidfa Stoc Stockholm.

Ceir
----

Mae Volvo Cars yn cynhyrchu a marchnata SUVs (*sport utility vehicle*, *station wagons*, *sedans*, *compact executive sedans*, a *coupes*. Er mwyn marchnata'r ceir mae gan y cwmni tua 2,300 o ddelwyr (cwmniau gwerthu annibynnol), gyda'r mwyafrif yn yr UDA, Sweden, Tsieina a Gwlad Belg. Yn 2011, gwerthodd Volvo Cars 449,255 o geir, yn fydeang: cynnydd o 20.3% o'i gymharu â 2010.

PrimerVolvo ÖV4 *touring* 1927PrimerVolvo PV4 4-drws *saloon* 1927PrimerVolvo 144 *saloon* 1972Primer1997 Volvo 850 *estate*Primer1997 Volvo 850 *estate*
### Ceir diweddar

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| Volvo V40 |
| Volvo V40  |

|  |
| --- |
| Volvo V60 |
| Volvo V60  |

|  |
| --- |
| Volvo V90 |
| Volvo V90  |

|  |
| --- |
| Volvo S60 |
| Volvo S60  |

|  |
| --- |
| Volvo S90 |
| Volvo S90  |

|  |
| --- |
| Volvo XC60 |
| Volvo XC60  |

|  |
| --- |
| Volvo XC90 |
| Volvo XC90  |

 |

Cyfeiriadau
-----------

1. ↑  "Contat Volvo Archifwyd 2014-07-09 yn y Peiriant Wayback.." Volvo Cars. Retrieved on 5 Awst 2014. "Visiting address, Headquarters: VAK building, Assar Gabrielssons väg Göteborg"
2. ↑  "Volvo's founders : Volvo Group – Global". Volvo. 14 Ebrill 1927. Archifwyd o'r gwreiddiol ar 2009-05-22. Cyrchwyd 12 Mehefin 2009.
3. ↑  "History time-line : Volvo Group – Global". Volvo. Archifwyd o'r gwreiddiol ar 2011-06-20. Cyrchwyd 12 Mehefin 2009.
4. ↑  "AB Volvo applies for delisting from Nasdaq". *Forbes*. 14 Mehefin 2007. Cyrchwyd 6 Tachwedd 2010.
5. ↑  "Financial statement 2013 (FY 2012)". Archifwyd o'r gwreiddiol ar 2017-06-30. Cyrchwyd 2016-11-27.
6. ↑  "Volvo PV gör miljardvinst - Ekonomi - www.gp.se". *Göteborgs-Posten* (yn Swedish). TT. 2 Mai 2012. Cyrchwyd 2 Mai 2012.CS1 maint: unrecognized language (link)